b'\n_START_ARTICLE_\nF+ (glasbena skupina)\n_START_PARAGRAPH_\nF+ je bila slovenska pop glasbena skupina, delujo\xc4\x8da v zgodnjih osemdesetih letih 20. stoletja (skupina nima povezave z izolsko skupino F+ v postavi \xc5\xa0teljo Grbec, Leon Bu\xc4\x8der, Danilo Japelj in Mario Petvar iz 1992)_NEWLINE_Skupina je nastala konec 60. let, prelomna pa je bila sezona 1978/79, ko so se osredoto\xc4\x8dili na lastne komercialne pop pesmi in za radio posneli svoji prvi dve skladbi Bilo je na morju in Milena (v zasedbi Andrej Kr\xc5\xbei\xc5\xa1nik, Rajko Rakar, pevec Vojko D\xc5\xbeinki\xc4\x87, kitarist Peter Gruden in basist Peter Mo\xc4\x8dnik). Leta 1984 se jim je po odhodu iz Rendez-Vous pridru\xc5\xbeil Bo\xc5\xbeidar Wolfand-Wolf in z njimi posnel uspe\xc5\xa1nico Modre o\xc4\x8di._NEWLINE_Poljansko-\xc5\xa1kofjelo\xc5\xa1ka skupina F+, glasbeniki vedo, da si je ime nadela po zvi\xc5\xa1anem tonu F, je bila ena najvidnej\xc5\xa1ih pop skupin konec sedemdesetih in za\xc4\x8detek osemdesetih. Med najve\xc4\x8dje uspehe jim \xc5\xa1tejemo zmago na slovenski popevki s pesmijo Tri de\xc4\x8dve. Danes se v javnosti pojavlja le njihov pevec Stane Vidmar. Njihova prva uspe\xc5\xa1nica pa je bila balada Milena.'